open-index/open-wikipedia-markdown huggingface dataset:
एच.डी. देवे गौडा

**हरदनहळ्ळी दोडेगौडा देवे गौडा** (कन्नड: ಹೆಚ್.ಡಿ.ದೇವೇಗೌಡ;  १८ मे १९३३) हे भारताच्या कर्नाटक राज्यातील एक राजकारणी व भारताचे माजी पंतप्रधान आहेत. जून १९९६ ते एप्रिल १९९७ ह्या १० महिन्यांच्या कालावधीमध्ये पंतप्रधानपदावर राहिलेले देवे गौडा १९९४ ते १९९६ दरम्यान कर्नाटकचे मुख्यमंत्री देखील होते. ह्याखेरीज त्यांनी आजवर भारत सरकारमध्ये अनेक मंत्रीपदे भूषवली आहेत.

## पूर्वीचे जीवन 
गौडा यांचा जन्म १८ मे १९३३ रोजी म्हैसूरच्या (सध्याच्या कर्नाटकातील हसन) हलोरानसिपुरा तालुक्यातील हारदानहल्ली या गावी व्होकलीगा जातीच्या कुटुंबात झाला. त्याचे वडील शेतकरी होते.

गौडा यांनी १९५० दशकाच्या उत्तरार्धात एल.व्ही. पॉलिटेक्निक, हसन येथून सिव्हिल इंजिनिअरिंगमध्ये पदविका मिळविली. १९५४ मध्ये त्यांनी चेन्नम्माशी लग्न केले. त्यांना सहा अपत्य आहेत: ४ मुलं व २ मुली ज्यात राजकारणी एच. डी. रेवन्ना आणि एच.डी. कुमारस्वामी आहेत.

## राजकीय कारकीर्द 
१९५३ मध्ये गौडा भारतीय राष्ट्रीय काँग्रेस पक्षात रुजू झाले आणि १९६२ पर्यंत ते सदस्य राहिले. १९६२ मध्ये गौडा हे कर्नाटक विधानसभेवर होलनरसिपुरा मतदारसंघातून अपक्ष उमेदवार म्हणून निवडून गेले. नंतर १९६२ ते १९८९ पर्यंत ते याच मतदारसंघातून सलग सहा वेळा विधानसभेवर निवडून गेले. आणीबाणीच्या काळात ते बंगळुरू मध्यवर्ती कारागृहात राहिले.

गौडा हे दोन वेळा जनता पक्षाचे प्रदेशाध्यक्ष होते. रामकृष्ण हेगडे मुख्यमंत्री असताना त्यांनी १९८३ ते १९८८ पर्यंत कर्नाटकातील जनता पार्टी सरकारमध्ये मंत्री म्हणून काम पाहिले. १९९४ मध्ये ते जनता दलाच्या प्रदेश अध्यक्ष झाले आणि १९९४ च्या विधानसभा निवडणुकीत पक्षाच्या विजयामागील प्रेरणास्थान होते. डिसेंबरमध्ये कर्नाटकच्या १४व्या मुख्यमंत्रिपदाची शपथ घेतली. तेव्हा ते रामनगरातून निवडून आले होते.

१९९६ च्या सार्वत्रिक निवडणुकीत पी.व्ही. नरसिंह राव यांच्या अध्यक्षतेखालील काँग्रेस पक्ष निर्णायकपणे पराभूत झाला परंतु सरकार स्थापण्यासाठी इतर कोणत्याही पक्षाने पुरेश्या जागा जिंकल्या नव्हत्या. तेव्हा युनायटेड फ्रंटने (गैर-काँग्रेस आणि गैर-भाजप प्रादेशिक पक्षांच्या एकत्रीकरण) काँग्रेसच्या पाठिंब्याने केंद्रात सरकार स्थापन करण्याचा निर्णय घेतला आणी गौडा सरकारचे अध्यक्ष म्हणून निवडले गेले आणि भारताचे अकरावे पंतप्रधान झाले. १ जून १९९६ रोजी त्यांनी पंतप्रधानपदाची सूत्रे स्वीकारली आणि ११ एप्रिल १९९७ पर्यंत राहिले.

१९९९ मध्ये जनता दल फुटला, जेव्हा मुख्यमंत्री जे.एच. पटेलयांनी भारतीय जनता पक्षाच्या नेतृत्वाखालील राष्ट्रीय लोकशाही आघाडीला पाठिंबा दर्शविला आणी मग गौडा आणि सिद्धारमैया यांच्या नेतृत्वात जनता दल (धर्मनिरपेक्ष)ची स्थापना झाली. विभाजनाचा आधार हा राष्ट्रीय लोकशाही आघाडीचा विरोध असला तरी गौडा सुरुवातीपासूनच भारतीय राष्ट्रीय काँग्रेसपासून तितकेच दूर राहिले. तथापि, जेडीएसने अनेकदा काँग्रेससह कर्नाटकात राज्य सरकार स्थापन केले.

## संदर्भ 
## बाह्य दुवे 
*अधिकृत व्यक्तिचित्र

वर्ग:भारतीय राजकारणी
वर्ग:भारताचे पंतप्रधान
वर्ग:कर्नाटकचे मुख्यमंत्री
वर्ग:१० वी लोकसभा सदस्य
वर्ग:१२ वी लोकसभा सदस्य
वर्ग:१३ वी लोकसभा सदस्य
वर्ग:१४ वी लोकसभा सदस्य
वर्ग:१५ वी लोकसभा सदस्य
वर्ग:१६ वी लोकसभा सदस्य
वर्ग:राज्यसभा सदस्य
वर्ग:कन्नड राजकारणी
वर्ग:पुरुष चरित्रलेख
मनेका गांधी

**मनेका गांधी** ( २६ ऑगस्ट १९५६) ह्या एक भारतीय राजकारणी, सोळाव्या लोकसभेच्या सदस्या व भारताच्या केंद्रीय मंत्रिमंडळातील विद्यमान कॅबिनेट मंत्री आहेत. त्या पशू हक्क चळवळकर्त्या, माजी मॉडेल व दिवंगत नेता संजय गांधी ह्याची पत्नी आहेत.

२०१४ लोकसभा निवडणुकांमध्ये त्यांनी पिलीभीत मतदारसंघामधून विजय मिळवला. नरेंद्र मोदी सरकारमध्ये त्यांना महिला आणि बालकल्याण मंत्रीपद मिळाले आहे.

वर्ग:९ वी लोकसभा सदस्य
वर्ग:११ वी लोकसभा सदस्य
वर्ग:१२ वी लोकसभा सदस्य
वर्ग:१३ वी लोकसभा सदस्य
वर्ग:१४ वी लोकसभा सदस्य
वर्ग:१६ वी लोकसभा सदस्य
वर्ग:भारतीय जनता पक्षातील राजकारणी
वर्ग:स्त्री चरित्रलेख
वर्ग:लेडी श्री राम महाविद्यालयाचे माजी विद्यार्थी
जॉन शोअर

**जॉन शोअर** (५ ऑक्टोबर, इ.स. १७५१ - १४ फेब्रुवारी, इ.स. १८३४) हा ब्रिटिश भारतात बंगालचा पर्यायाने भारताचा गव्हर्नर जनरल होता. इ.स. १७९३ साली लॉर्ड कॉर्नवालिसनंतर बंगालच्या गव्हर्नर जनरलपदाची सूत्रे त्याने हाती घेतली.

## कारकीर्द 
इ.स. १७६९ साली जॉन शोअर बंगालमध्ये एक लेखन‍िक म्हणून आला होता. त्यानंतर लवकरच तो महसूल खात्यात दाखल झाला. काळाच्या ओघात तो महसूलाच्या कामकाजातील तज्ज्ञ झाला आणि लवकरच गव्हर्नर जनरलच्या एक्झक्यिूटिव्ह कौन्स‍िलचा सदस्य व इ.स. १७८६ साली बोर्ड ऑफ रेव्हेन्यूचा अध्यक्ष झाला. इ.स. १७९२ मध्ये तो इंग्लंडला रजेवर गेला व तिथे त्याला *बॅरोनेट* या पदवीने सन्मानित करण्यात आले. पुढच्याच वर्षी त्याने कॉर्नवालिसचा उत्तराधिकारी म्हणून सूत्रे हाती घेतली.

वर्ग:इ.स. १७५१ मधील जन्म
वर्ग:इ.स. १८३४ मधील मृत्यू
हरसिम्रत कौर बादल

**हरसिम्रत कौर बादल** (२५ जुलै, १९६६:दिल्ली, भारत - ) ह्या एक भारतीय राजकारणी, सोळाव्या लोकसभेच्या सदस्या व भारताच्या केंद्रीय मंत्रिमंडळातील विद्यमान कॅबिनेट मंत्री आहेत. त्या पंजाबचे विद्यमान उप-मुख्यमंत्री सुखबीर सिंग बादल ह्यांच्या पत्नी आहेत.

२०१४ लोकसभा निवडणुकांमध्ये त्यांनी भटिंडा मतदारसंघामधून दुसऱ्यांदा विजय मिळवला. नरेंद्र मोदी सरकारमध्ये त्यांना अन्न प्रक्रिया उद्योग मंत्री होत्या. १८ सप्टेंबर, २०२० रोजी पारित झालेल्या तीन शेतीविषयक कायद्यांमुळे शेतकऱ्यांवर अन्याय होत असल्याचे सांगून त्यांनी मंत्रीपदाचा राजीनामा दिला.

## संदर्भ आणि नोंदी
वर्ग:१५ वी लोकसभा सदस्य
वर्ग:१६ वी लोकसभा सदस्य
वर्ग:१७ वी लोकसभा सदस्य
वर्ग:शिरोमणी अकाली दल पक्षातील राजकारणी
वर्ग:स्त्री चरित्रलेख
वर्ग:१८ वी लोकसभा सदस्य
अरविंद सावंत

**अरविंद गणपतराव सावंत** (३१ डिसेंबर, इ.स. १९५१ - ) हे एक भारतीय राजकारणी व १६ व्या लोकसभेचे सदस्य आहेत. शिवसेनेचे सदस्य असलेल्या सावंत ह्यांनी २०१४ लोकसभा निवडणुकांमध्ये दक्षिण मुंबई मतदारसंघामधून काँग्रेसचे विद्यमान खासदार मिलिंद देवडा ह्यांचा १ लाखांहून अधिक मताधिक्याने पराभव केला. १७ व्या लोकसभेवर निवडून मंत्रीपदी राहिले, अन् युतीच्या तुटीनंतर राजीनामा दिला. १८ व्या लोकसभा त्यांनी शिवसेना (उद्धव बाळासाहेब ठाकरे) पक्षाकडून जिंकली. त्यानंतर लोकसभेत पक्षाचे गटनेते झाले.

## हे सुद्धा पहा
*१६ व्या लोकसभेचे सदस्य

वर्ग:१६ वी लोकसभा सदस्य
वर्ग:इ.स. १९५१ मधील जन्म
वर्ग:शिवसेनेतील राजकारणी
वर्ग:१८ वी लोकसभा सदस्य
वर्ग:शिवसेना (उद्धव बाळासाहेब ठाकरे) पक्षातील राजकारणी
खुदा के लिए

**खुदा के लिए** (उर्दू : , शब्दशः अर्थ : "देवासाठी") हा २००७ साली प्रदर्शित उर्दू भाषेतील एक पाकिस्तानी चित्रपट आहे. दिग्दर्शन आणि निर्मिती शोएब मन्सूर ह्यांचे असून अभिनयात शान, इमान अली, फवाद अफझल खान आणि हमीद शेख ह्यांच्या मुख्य भूमिका आहेत. चित्रपटाच्या असंक्षिप्त आवृत्तीत भारतीय अभिनेता नसीरुद्दीन शाह ह्यांचेसुद्धा दर्शन घडते. हा चित्रपट २००७ सालचा सर्वांत जास्त कमावणारा पाकिस्तानी चित्रपट ठरला.

वर्ग:उर्दू भाषेमधील चित्रपट
रक्षा खडसे

**रक्षा निखिल खडसे** (१३ मे, १९८७ - हयात) ह्या एक भारतीय राजकारणी व १६ व्या लोकसभेच्या सदस्य, १७ तसेच १८व्या लोकसभा सदस्य आहेत. 

भारतीय जनता पक्षाच्या सदस्य असलेल्या खडसे ह्यांनी २०१४ लोकसभा निवडणुकांमध्ये रावेर मतदारसंघामधून राष्ट्रवादी काँग्रेस पक्षाचे उमेदवार मनीष जैन ह्यांचा ३ लाखांपेक्षा अधिक मताधिक्याने पराभव केला.

२०१९ मध्ये रावेर लोकसभा मतदारसंघातून खडसे दुसऱ्यांदा लोकसभेसाठी निवडून आल्या. हीना गावित ह्यांच्यासोबत रक्षा खडसे ह्या १६ व्या लोकसभेमधील सर्वात तरुण सदस्य आहेत. (वय: २६)

## जिवन
या मुक्ताईनगरच्या रहिवासी आहेत. त्या NCP नेते एकनाथ खडसे यांच्या स्नुषा आहेत.

## राजकीय कारकीर्द
रक्षा खडसे २०१० पासून राजकारणात सक्रिय आहेत.
* त्या कोथळी (ता. मुक्ताईनगर) गावच्या सरपंच होत्या नंतर त्या जिल्हापरिषद सदस्यपदी निवडून आल्या. 
२०१४ मध्ये लोकसभा निवडणुकीत त्यांनी राष्ट्रवादी काँग्रेस पार्टीचे उमेदवार मनीष जैन यांचा सव्वातीन लाख मतांनी पराभव केला.
* २०१९ च्या लोकसभा निवडणुकीत त्या रावेर मतदारसंघातून पुन्हा निवडून आल्या.
* २०२४ लोकसभा निवडणुकीत रक्षा खडसे रावेर लोकसभा मतरसंघातून पुन्हा निवडून आल्या व  तद्नंतर राज्यमंत्रीपदाची शपथ घेतली.

## विवाद
२८ जानेवारी २०२१ भाजपाच्या अधिकृत संकेतस्थळ www.BJP.org वर रक्षा खडसे यांचा, भाजपा खासदारांच्या यादीत अपमानास्पद उल्लेख करण्यात आला. रक्षा खडसे यांनी याबद्दल आपल्याला दुःख झाले असल्याचे म्हणले. गृहमंत्री अनिल देशमुख यांनी या प्रकरणाबद्दल चौकशी करणार असल्याचे माध्यमाना सांगितले. 

## संदर्भ
वर्ग:इ.स. १९८७ मधील जन्म
वर्ग:१६ वी लोकसभा सदस्य
वर्ग:भारतीय जनता पक्षातील राजकारणी
वर्ग:१७ वी लोकसभा सदस्य
वर्ग:स्त्री चरित्रलेख
वर्ग:जळगाव जिल्हा
वर्ग:१८ वी लोकसभा सदस्य
स्टेडियम

[250 px|इवलेसे|[मुंबईमधील वानखेडे स्टेडियम]]
[250 px|इवलेसे|[लंडनमधील वेंब्ली स्टेडियम]]
**स्टेडियम** ही मैदानी खेळ, सोहळे व इत्यादी घटनांसाठी वापरली जाणारी इमारत आहे. स्टेडियम हा शब्द ग्रीक शब्द *स्टेडियोन* (στάδιον) ह्यावरून वापरात आला आहे. प्राचीन ग्रीसमधील ऑलिंपिया शहरात सुमारे इ.स. पूर्व ७७६ साली जगातील पहिले स्टेडियम बांधले गेले होते.

सध्या क्रिकेट, फुटबॉल इत्यादी अनेक लोकप्रिय खेळांसाठी अनेक स्टेडियम बांधली गेली आहेत.

## हे सुद्धा पहा
*ऑलिंपिक मैदाने

वर्ग:इमारती व वास्तू
वर्ग:क्रीडा सुविधा
एस्तादियो बेईरा-रियो

**एस्तादियो बेईरा-रियो** () हे ब्राझिल देशाच्या पोर्तू अलेग्री शहरामधील एक फुटबॉल स्टेडियम आहे. हे २०१४ फिफा विश्वचषक स्पर्धेसाठी वापरल्या जाणाऱ्या १२ स्टेडियमपैकी एक आहे. 

## २०१४ विश्वचषक
## बाह्य दुवे
*अधिकृत संकेतस्थळ 

वर्ग:ब्राझिलमधील फुटबॉल मैदाने
वर्ग:२०१४ फिफा विश्वचषक मैदाने
नाना फाल्गुनराव पटोले

**नानाभाऊ फाल्गुनराव पटोले** उर्फ  **नानाभाऊ** हे भारतीय राष्ट्रीय काँग्रेस पक्षाचे सदस्य आहेत. पटोले ह्यांनी २०१४ च्या लोकसभा निवडणुकांमध्ये महाराष्ट्राच्या भंडारा-गोंदिया मतदारसंघातून निवडून गेले.

त्यांनी विद्यमान खासदार, राष्ट्रवादी काँग्रेस पक्षाचे वरिष्ठ नेते व माजी केंद्रीय मंत्री प्रफुल्ल पटेल ह्यांचा सुमारे १.५ लाख मताधिक्याने पराभव केला. ८ डिसेंबर २०१७ ला त्यांनी लोकसभा सदस्य व भारतीय जनता पक्ष मधून राजीनामा दिला.

## हे सुद्धा पहा
*१६ व्या लोकसभेचे सदस्य

वर्ग:इ.स. १९६२ मधील जन्म
वर्ग:१६ वी लोकसभा सदस्य
वर्ग:भारतीय जनता पक्षातील राजकारणी
वर्ग:पुरुष चरित्रलेख
वर्ग:महाराष्ट्राच्या १४ व्या विधानसभेचे सदस्य
वर्ग:महाराष्ट्राच्या १२ व्या विधानसभेचे सदस्य
वर्ग:साकोलीचे आमदार
के. चंद्रशेखर राव

**कल्‍वकुंतला चंद्रशेखर राव** (तेलुगू: కల్వకుంట్ల చంద్రశేఖరరావు - कल्‍वकुंतल चंद्रशेखर राव; १७ फेब्रुवारी १९५४) हे भारताच्या तेलंगणा राज्याचे पहिले व माजी मुख्यमंत्री आहेत. ते भारत राष्ट्र समिती पक्षाचे संस्थापक व अध्यक्ष असून तेलंगणाला स्वतंत्र राज्याचा दर्जा मिळावा ह्यासाठी त्यांनी अनेक वर्षे आंदोलन केले होते. २०१४ मध्ये घेण्यात आलेल्या पहिल्यावाहिल्या तेलंगणा विधानसभा निवडणुकीत राव ह्यांच्या नेतृत्वाखाली टी.आर.एस.ने दणदणीत विजय मिळवून स्पष्ट बहुमत प्राप्त केले.

## पूर्वीचे जीवन 
चंद्रशेखरराव यांचा जन्म १७ फेब्रुवारी १९५४ ला सिद्दिपेट जवळील चींतमडका या गावी झाला आहे. आणि हे गाव सद्या तेलंगणा राज्यात आहे. राव यांना ९ बहिणी आणि १ मोठे भाऊ होते. त्यांनी उस्मानिया विद्यापीठांतर्गत हैद्राबाद येथुन तेलगु भाषे मधे एम.एची पदवी प्राप्त केली.

## संदर्भ 
## बाह्य दुवे
वर्ग:तेलंगणाचे मुख्यमंत्री
वर्ग:तेलंगणा राष्ट्र समिती पक्षातील राजकारणी
वर्ग:१४ वी लोकसभा सदस्य
वर्ग:१५ वी लोकसभा सदस्य
वर्ग:१६ वी लोकसभा सदस्य
जम्मू तावी रेल्वे स्थानक

**जम्मू तावी रेल्वे स्थानक** हे भारताच्या जम्मू आणि काश्मीर राज्यातील जम्मू ह्या शहरामधील एक महत्त्वाचे रेल्वे स्थानक आहे. उत्तर रेल्वेच्या फिरोजपूर विभागाच्या अखत्यारीत येणारे जम्मू तावी हे राज्यामधील सर्वात मोठे स्थानक असून येथून दिल्ली व दिल्लीच्या दक्षिणेकडील अनेक मोठ्या शहरांसाठी गाड्या सुटतात. वैष्णोदेवीला जाणाऱ्या यत्रिकांसाठी कटरा येथे २०१४ साली श्री माता वैष्णोदेवी कटरा रेल्वे स्थानक हे स्थानक खुले करण्यात आले. ह्यामुळे जम्मूपर्यंत धावणाऱ्या अनेक गाड्या कटरापर्यंत वाढवण्यात आल्या आहेत.

काश्मीर रेल्वे चालू झाल्यानंतर जम्मू तावी स्थानकाचे महत्त्व वाढले आहे. श्रीनगर मार्गे बारामुल्ला ते जम्मू ह्या मार्गावरील जम्मू तावी हे अखेरचे स्थानक असेल.

## महत्त्वाच्या गाड्या
*जम्मू राजधानी एक्सप्रेस
*दुरंतो एक्सप्रेस
*झेलम एक्सप्रेस
*माळवा एक्सप्रेस
*हिमसागर एक्सप्रेस

वर्ग:जम्मू आणि काश्मीरमधील रेल्वे स्थानके
कोलाहल

**कोलाहल** (कोलाहलशास्त्र) ही गणिताची एक शाखा आहे. या शाखेचा उपयोग हवामानशास्त्र, समाजशास्त्र, भौतिकशास्त्र, यंत्रशास्त्र, अर्थशास्त्र, जीवशास्त्र आणि खगोलशास्त्र अशा विज्ञानातील अनेकविध शाखांमधे होतो. कोलाहलशास्त्र अशा प्रेरकचलित संहतिंचा अभ्यास करते ज्या त्यांच्या प्रारंभीच्या स्थितीला अतिसंवेदनशील असतात. या परिणामाला लोकप्रिय भाषेत फुलपाखरू परिणाम असे देखील म्हणले जाते. प्रारंभीच्या स्थितींमधील सूक्ष्म फरक (उदा. काही दशांशस्थळे सोडून दिल्याने आलेले फरक) अशा संहतिंमधे वाढत जातात आणि यामुळे अशा संहंतिंच्या वर्तनाचे तंतोतंत भाकित करणे अशक्य असते. त्यामुळेच अशा संहंतिंना 'कोलाहलित' संहंति असे म्हणले जाते. या परिणामात कोणत्याही अनिश्चित घटकाचा सहभाग नसतो आणि काळाप्रमाणे या संहतिंचा होणारा विकास हा संपूर्णपणे निश्चित नियमांनुसार होतो. प्रारंभीच्या स्थितिमधे केलेला अगदी सूक्ष्म फरक देखील काळामधे मोठा होत असल्याने हा परिणाम घडतो.

200px|इवलेसे|उजवे|लोरेन्झ आकर्षक

वर्ग:गणित
आनंदीबेन पटेल

**आनंदीबेन पटेल** (गुजराती: આનંદીબેન પટેલ,  २१ नोव्हेंबर १९४१) ह्या भारतीय जनता पक्षाच्या गुजरातमधील वरिष्ठ राजकारणी व गुजरातच्या माजी मुख्यमंत्री आहेत. त्या गुजरातच्या पहिल्या महिला मुख्यमंत्री तसेच गुजरात विधानसभेवर सलग चार वेळा निवडून येणाऱ्या एकमेव महिला आहेत. त्या नरेंद्र मोदींच्या राज्य सरकारमध्ये अनेक वर्षे शिक्षणमंत्री होत्या. मोदी यांच्या मंत्रिमंडळात असताना त्यांनी शिक्षण मंत्री म्हणून महिला साक्षरतेसह अनेक महत्त्वाकांक्षी योजना यशस्वी करून दाखविल्या आहेत.

१९८७मध्ये सरदार सरोवरात बुडत असलेल्या दोन मुलींना स्वतःच्या जिवाची पर्वा न करता वाचवण्याचे धाडस आनंदीबेन यांनी दाखवले होते. अनेक पारितोषिके मिळविलेल्या आदर्श शिक्षिका, शिस्तबद्ध प्रशासक, धाडसी महिला, धडाडीच्या मंत्री अशी ख्याती आहे. शिक्षकांच्या नियुक्त्या आणि बदल्यांसाठी त्यांनी घालून दिलेली व्यवस्था राज्यात कौतुकास्पद ठरली. अन्यथा बदल्या आणि बढत्या म्हणजे भ्रष्टाचाराचे कुरणच होते. मात्र, स्वतः शिक्षिका म्हणून काम केलेल्या आनंदीबेन यांनी प्रशासनाला चांगला धडा घालून दिला. त्या स्वतः काटकसरी आहेत. राज्यभर अविश्रांत प्रवास करून त्या सरकारी योजनांची, प्रकल्पांची प्रत्यक्ष पाहणी करतात. नरेंद्र मोदी जेव्हा लोकसभा निवडणुकीच्या प्रचारात सक्रिय होते, तेव्हा गुजरातची धुरा आनंदीबेन याच सांभाळत होत्या, त्यामुळे त्याच मोदींची जागा घेतील, अशी अटकळ बांधली जात होती.

आनंदीबेन यांची  १९९२मध्ये पक्षाने त्यांना राज्यसभेची खासदारकी दिली. १९९८मध्ये त्या विधानसभेची निवडणूक जिंकून केशुभाई पटेल यांच्या मंत्रिमंडळात मंत्री झाल्या.

२०१४ लोकसभा निवडणुकांमध्ये भाजपला मोठे यश मिळाल्यानंतर नरेंद्र मोदी भारताचे पंतप्रधान बनले. त्यांच्या जागेवर गुजरातमधील सर्वात वरिष्ठ नेत्या म्हणून आनंदीबेन पटेलांची मुख्यमंत्रीपदावर निवड करण्यात आली. २ वर्षे सत्तेवर राहिल्यानंतर राज्यातील काही महत्त्वाच्या घटना हाताळण्यात अपयश आल्याच्या कारणावरून पटेल ह्यांनी २०१६ मध्ये मुख्यमंत्रीपदाचा राजीनामा दिला. पक्षाने त्यांच्या जागी विजय रूपाणी ह्यांची निवड केली व ७ ऑगस्ट २०१६ रोजी रूपाणींनी पदाची शपथ घेतली.

## बाह्य दुवे
* वैयक्तिक संकेतस्थळ 

वर्ग:गुजरातचे मुख्यमंत्री
वर्ग:भारतीय जनता पक्षातील राजकारणी
वर्ग:भारतीय राजकारणी
वर्ग:राज्यसभा सदस्य
वर्ग:स्त्री चरित्रलेख
सुभाष रामराव भामरे

**डॉ. सुभाष रामराव भामरे** (११ सप्टेंबर, १९५३ - ) भारतीय जनता पक्षातील राजकारणी आहेत. भामरे २०१४ च्या लोकसभा निवडणुकांमध्ये महाराष्ट्राच्या धुळे मतदारसंघातून निवडून गेले.नुकत्याच झालेल्या २०१९ च्या लोकसभा निवडणुकीत पुन्हा विजयी झाले.झाले.

वर्ग:१६ वी लोकसभा सदस्य
वर्ग:धुळ्याचे खासदार
वर्ग:इ.स. १९५३ मधील जन्म
वर्ग:महाराष्ट्राचे खासदार
कपिल मोरेश्वर पाटील

**कपिल मोरेश्वर पाटील** (इ.स. १९६१ - ) भारतीय जनता पक्षातील केंद्रीय मंत्री, पंचायती राज मंत्रालयातील राज्यमंत्री  आहेत. पाटील २०१४ च्या लोकसभा निवडणुकांमध्ये महाराष्ट्राच्या भिवंडी मतदारसंघातून निवडून गेले. मार्च २०१४पूर्वी पाटील राष्ट्रवादी काँग्रेसचे सभासद होते.  हे महाराष्ट्रातील भिवंडी येथील आगरी ज्ञातीतील सध्याचे एकमेव केंद्रीय मंत्री आहेत.

## शिक्षण 
पाटील यांनी बीए मध्ये पदवी पूर्ण केली. 1984-85 मध्ये मुंबई विद्यापीठातून.

## राजकीय कारकीर्द 
पाटील यांनी 2014ची लोकसभा निवडणूक भिवंडी (लोकसभा मतदारसंघ) मधून भाजप /एनडीए उमेदवार म्हणून लढवली.

7 जुलै 2021 रोजी पंतप्रधान नरेंद्र मोदी यांच्या मंत्रालयातील फेरबदलात त्यांनी केंद्रीय मंत्री म्हणून शपथ घेतली. ते पंचायती राज मंत्रालयात राज्यमंत्री आहेत.

## भूषविलेली पदे
ते ठाणे जिल्हा सहकारी बँकेचे अध्यक्ष होते. ठाणे जिल्हा परिषदेचे अध्यक्ष म्हणूनही त्यांनी काम केले. मार्च 2014 मध्ये ते राष्ट्रवादी काँग्रेस पक्षातून भारतीय जनता पक्षात गेले.

मे, 2014: 16 व्या लोकसभेसाठी निवडले 1 सप्टेंबर 2014 नंतर: सदस्य, शहरी विकास स्थायी समिती.

वर्ग:१६ वी लोकसभा सदस्य
वर्ग:भिवंडीचे खासदार
वर्ग:इ.स. १९६१ मधील जन्म
राजीव शंकरराव सातव

**राजीव रजनी शंकरराव सातव** (सप्टेंबर २१, १९७४ - १६ मे, २०२१) भारतीय राष्ट्रीय काँग्रेस पक्षातील राजकारणी होते. सातव २०१४ च्या लोकसभा निवडणुकांमध्ये महाराष्ट्राच्या हिंगोली मतदारसंघातून निवडून आले होते.

## संदर्भ
वर्ग:१६ वी लोकसभा सदस्य
वर्ग:हिंगोलीचे खासदार
वर्ग:महाराष्ट्राच्या १२ व्या विधानसभेचे सदस्य
वर्ग:कळमनुरीचे आमदार
वर्ग:इ.स. १९७४ मधील जन्म
वर्ग:इ.स. २०२१ मधील मृत्यू
वर्ग:पुरुष चरित्रलेख
अशोक महादेव नेते

**अशोक महादेव नेते** (इ.स. १९५४ - ) भारतीय जनता पक्षातील राजकारणी आहेत. नेते २०१४ च्या लोकसभा निवडणुकांमध्ये महाराष्ट्राच्या गडचिरोली-चिमूर मतदारसंघातून निवडून गेले.

वर्ग:१६ वी लोकसभा सदस्य
वर्ग:गडचिरोली-चिमूरचे खासदार
वर्ग:इ.स. १९५४ मधील जन्म
हेमंत गोडसे

**हेमंत तुकाराम गोडसे** (जन्म : ३ ऑगस्ट १९७०) हे महाराष्ट्र राज्यातील शिवसेना पक्षाचे राजकारणी व सोळाव्या लोकसभेचे सदस्य होते.. त्यांनी २०१४ लोकसभा निवडणुकांमध्ये नाशिक मतदारसंघामधून राष्ट्रवादी काँग्रेस पक्षाचे वरिष्ठ नेते छगन भुजबळ ह्यांचा १.८७ लाख इतक्या मताधिक्याने पराभव केला होता.
````
## हे सुद्धा पहा
* १६ व्या लोकसभेचे सदस्य

वर्ग:१६ वी लोकसभा सदस्य
वर्ग:१७ वी लोकसभा सदस्य
वर्ग:शिवसेनेतील राजकारणी
वर्ग:इ.स. १९७० मधील जन्म
वर्ग:पुरुष चरित्रलेख
कृपाल तुमाने

**कृपाल बाळाजी तुमाने** हे महाराष्ट्र राज्यातील शिवसेना पक्षाचे राजकारणी व सोळाव्या लोकसभेचे सदस्य आहेत. त्यांनी २०१४ लोकसभा निवडणुकांमध्ये रामटेक मतदारसंघामधून काँग्रेस पक्षाचे विद्यमान खासदार मुकुल वासनिक ह्यांचा पराभव केला.

## हे सुद्धा पहा
*१६ व्या लोकसभेचे सदस्य

वर्ग:१६ वी लोकसभा सदस्य
वर्ग:इ.स. १९६६ मधील जन्म
वर्ग:शिवसेनेतील राजकारणी
माळवा एक्सप्रेस

250 px|इवलेसे|माळवा एक्सप्रेसचा फलक
**माळवा एक्सप्रेस** भारतीय रेल्वे एक वेगवान प्रवासी रेल्वे आहे. ही गाडी मध्य प्रदेशमधील इंदूर ह्या स्थानकापासून जम्मू काश्मीरमधील जम्मू तावीपर्यंत रोज धावते.

## इतिहास
सुरुवातीस ही गाडी इंदूर आणि नवी दिल्लीदरम्यान धावत असे. त्यानंतर जम्मू तावी पर्यंत धावायला लागली.  पाकिस्तानपर्यंत धावणारी ही पहिलीच भारतीय गाडी होती.  इंदूर ते लाहोरपर्यंत धावणाऱ्या या विशेष गाडीची सेवा दोन्ही देशांमधील राजकीय मतभेदांमुळे २२ ऑक्टोबर, इ.स. १९८५ रोजी खंडीत करण्यात येत असल्याचे जाहिर करण्यात आले परंतु प्रत्यक्षात त्यानंतर ५५ दिवसांनंतर लाहोरपर्यंतची सेवा थांबविण्यात आली. या कालावधीमध्ये  आठवडयातून एकदा – शुक्रवारी ही गाडी दोन्ही दिशांनी धावत होती.  भोपाळ एक्सप्रेस, रेवांचल एक्सप्रेस आणि अहिल्यानगरी एक्सप्रेस या गाडयांनंतर आयएसओ हे मानांकन प्राप्त झालेली भारतामधील आणि मध्य प्रदेशातील ही पाचव्या क्रमांकाची गाडी आहे.

## क्रमांक आणि नामकरण
१२९१९ क्रमांकाची गाडी इंदूर पासून जम्मू तावी पर्यंत आणि १२९२० क्रमांकाची गाडी जम्मू तावी पासून इंदूरपर्यंत धावते.  मध्य प्रदेशमधील माळवा प्रदेशावरून या गाडीचे नामकरण मालवा एक्सप्रेस असे केलेले आहे.

## आगमन आणि निर्गमन
२०१० पासून ही गाडी रोज जम्मू तावीहून सकाळी  ९:०० वाजता निघते आणि ३९ स्थानकांवर थांबे घेत २७ तास आणि ५० मिनिटांचा प्रवास ( यामध्ये थांब्यावरील ३ तास १ मिनिटाचा सुद्धा समावेश आहे ) करून दुस-या दिवशी दुपारी १२:५० वाजता इंदूर येथे पाहोचते.  या गाडीचा सरासरी वेग ५५.३ कि.मी. प्रति तास एवढा असून एकूण १५४० कि.मी. प्रवास किंवा थांबे वगळून ६२.१ कि.मी. प्रति तास असा आहे.

गाडीचा परतीचा प्रवास इंदूर पासून दुपारी १२:२५ला चालू होतो आणि २७ तास आणि  ४० मिनिटांचा प्रवास करून ( यामध्ये थांब्यावरील २ तास ५६ मिनिटांचा समावेश आहे ) दुस-या दिवशी संध्याकाळी ०४:०५ वाजता जम्मू तावीला पाहेाचते. या गाडीचा सरासरी वेग ५६ कि.मी. प्रति तास असा असून थांबे वगळून ६२. ७ कि.मी. प्रति तास असा आहे.

परतीच्या प्रवासामध्ये ही गाडी जम्मू तावी ते नवी दिल्ली पर्यंत अत्यंत वेगात प्रवास करते परंतु नवी दिल्ली ते भोपाळ दरम्यान तीचा वेग अतिशय मंदावतो.  बरेचदा या दरम्यान ती विलंबाने धावत असते. तरीही उत्तर भारतामधून इंदूरपर्यंत धावणारी ही सर्वांत उत्तम, एकमेव आणि अतिशय वेगवान गाडी आहे.

## मार्ग आणि थांबे
देवास - उज्जैन, उज्जैन - भोपाळ, भोपाळ - बिना, बिना - झॉंसी - ग्वालिअर, ग्वालिअर - आग्रा, आग्रा - मथुरा, मथुरा - नवी दिल्ली आणि दिल्ली - अमृतसर या मार्गाने धावणारी ही गाडी मध्य प्रदेश, राजस्थान, नवी दिल्ली, हरयाणा, पंजाब आणि जम्मू काश्मीर या राज्यांमधून धावते.  या गाडीचे थांबे खालीलप्रमाणे :
* इंदूर जंक्शन
* देवास
* उज्जैन जंक्शन
* शुजालपूर
* माक्सी
* शाजापूर
* भोपाळ भैदागड
* भोपाळ जंक्शन
* विदिशा
* बिना जंक्शन
* ललितपूर
* झाशी जंक्शन
* दतिआ
* ग्वाल्हेर जंक्शन
* मोरेना
* धोलपूर
* आग्रा
* मथुरा जंक्शन
* फरीदाबाद
* हजरत निजामउद्दीन
* नवी दिल्ली
* लुधियाना जंक्शन
* जालंधर छावणी
* दसुया
* चक्की बँक
* विजायपूर जम्मू
* जम्मू तावी

## डब्यांची रचना
* २४ डब्यांची रचना खालीलप्रमाणे :-
* १५ शयनयान डबे
* २ वातानुकूलित द्वितीय वर्ग
* २ वातानुकूलित तृतीय वर्ग
*  ४ सर्वसाधारण
*  १ खादय गृह

## उपलब्धता
ही गाडी आठवडयातील सातही  दिवस  एकदा धावते.

## संदर्भ
*मालवा एक्सप्रेस टाईमिंग 

वर्ग:भारतातील नामांकित रेल्वेगाड्या
वर्ग:मध्य प्रदेशमधील रेल्वे वाहतूक
वर्ग:जम्मू आणि काश्मीरमधील रेल्वे वाहतूक
कलराज मिश्रा

***कलराज मिश्रा*** (जन्म १ जुलै १९४१) हे राजस्थानचे राज्यपाल म्हणून कार्यरत असलेले भारतीय राजकारणी आहेत. ते हिमाचल प्रदेशचे माजी राज्यपाल आणि पंतप्रधान नरेंद्र मोदी यांच्या भाजपच्या नेतृत्वाखालील सरकारमध्ये सूक्ष्म, लघु आणि मध्यम उद्योगांचे केंद्रीय मंत्री होते. भारतीय जनता पक्षाशी (भाजप) संलग्न असल्याने, ते २०१४ ते २०१९ पर्यंत उत्तर प्रदेशातील देवरिया मतदारसंघातून खासदार होते.   ते राज्यसभेचे सदस्य आणि लखनौ पूर्व विधानसभा मतदारसंघाचे आमदार होते. ते भाजपच्या उत्तर प्रदेश राज्य युनिटचे अध्यक्षही होते.  कलराज मिश्रा हे सोळाव्या लोकसभेचे सदस्य व भारताच्या केंद्रीय मंत्रिमंडळातील केंद्रीय मंत्री होते. उत्तर प्रदेशमधील भारतीय जनता पक्षाचे वरिष्ठ नेते असलेले मिश्रा आजवर अनेक वेळा उत्तर प्रदेश विधानसभेवर निवडून आले आहेत. २०१४ लोकसभा निवडणुकांमध्ये त्यांनी देवरिया मतदारसंघामधून २.६५ लाख मताधिक्याने विजय मिळवला.

## बाह्य दुवे
*सुक्ष्म, लघू व मध्यम उद्यम मंत्रालयाचे संकेतस्थळ 

वर्ग:इ.स. १९४१ मधील जन्म
वर्ग:भारतीय राजकारणी
वर्ग:भारतीय जनता पक्षातील राजकारणी
वर्ग:१६ वी लोकसभा सदस्य
वर्ग:पुरुष चरित्रलेख

वर्ग:हिमाचल प्रदेशचे राज्यपाल
वर्ग:राजस्थानचे राज्यपाल
श्रीकांत शिंदे

**श्रीकांत एकनाथ शिंदे** (फेब्रुवारी ४, इ.स. १९८७ - ) शिवसेनेतील राजकारणी आहेत. शिंदे २०१४ च्या लोकसभा निवडणुकांमध्ये महाराष्ट्राच्या कल्याण मतदारसंघातून निवडून गेले.

वर्ग:१६ वी लोकसभा सदस्य
वर्ग:कल्याणचे खासदार
वर्ग:इ.स. १९८७ मधील जन्म
वर्ग:१८ वी लोकसभा सदस्य
वर्ग:महाराष्ट्राचे खासदार
संजय हरीभाऊ जाधव

**संजय हरीभाऊ जाधव** (इ.स. १९६७ - ) शिवसेनेतील राजकारणी आहेत. जाधव २०१४ च्या लोकसभा निवडणुकांमध्ये महाराष्ट्राच्या परभणी मतदारसंघातून निवडून गेले.

संजय उर्फ बंडू जाधव यांच्या जन्म परभणी शहरातील काद्राबाद प्लॉट या भागात राहणाऱ्या श्री हरिभाऊ जाधव आणि श्रीमती अनुसयाबाई जाधव यांच्या घरी १ जून १९६७ रोजी झाला. त्यांचे दहावी पर्यंतचे शिक्षण हे परभणी शहरातच झाले. त्यानंतर त्यांनी आपल्या बरोबर काही सहकारी घेऊन परभणी मधील काद्राबाद प्लॉट या भागातच राजे संभाजी मित्र मंडळाची स्थापना केली. दिनांक ७ एप्रिल २००२ मध्ये त्यांचा विवाह श्रीमंत क्रांती यांच्याशी झाला. त्यांनी स्थापन केलेल्या मंडळाच्या माध्यमातून त्यांनी गणेश उत्सव, नवरात्री निमित्त विविध कार्यक्रमांची सुरुवात केली. हळूहळू अनेक लोक त्यांच्याशी जुळत गेले आणि पुढे २००९ ते २०१४ या कार्यकाळात ते शिवसेनेचे उमेदवार असून परभणीमधून महाराष्ट्र विधानसभेचे सदस्य म्हणून निवडून आले.

वर्ग:परभणीचे खासदार
वर्ग:१६ वी लोकसभा सदस्य
वर्ग:१७ वी लोकसभा सदस्य
वर्ग:इ.स. १९६७ मधील जन्म
वर्ग:भारतीय राजकारणी
वर्ग:पुरुष चरित्रलेख
वर्ग:१८ वी लोकसभा सदस्य
संजय जाधव

**संजय जाधव** ( १८ जुलै १९७०) हे भारतीय सिनेमॅटोग्राफर आणि हिंदी आणि मराठी चित्रपट दिग्दर्शक आहेत.

## संदर्भ 
* 

वर्ग:इ.स. १९७० मधील जन्म
वर्ग:हिंदी भाषेमधील चित्रपट दिग्दर्शक
वर्ग:हयात व्यक्ती
वर्ग:मराठी भाषेमधील चित्रपट दिग्दर्शक
चिंतामण वनगा

डॉ. **चिंतामण नवशा वनगा** (जून १, इ.स. १९५६ - ) भारतीय जनता पक्षातील  राजकारणी आहेत. वनगा २०१४ च्या लोकसभा निवडणुकांमध्ये महाराष्ट्राच्या पालघर मतदारसंघातून निवडून गेले होते.

वर्ग:१६ वी लोकसभा सदस्य
वर्ग:पालघरचे खासदार
वर्ग:इ.स. १९५६ मधील जन्म
वर्ग:भारतीय जनता पक्षातील राजकारणी
वर्ग:११ वी लोकसभा सदस्य
वर्ग:१३ वी लोकसभा सदस्य
वर्ग:पुरुष चरित्रलेख
वर्ग:महाराष्ट्राच्या १२ व्या विधानसभेचे सदस्य
वर्ग:महाराष्ट्राचे खासदार
रामदास चंद्रभानजी तडस

**रामदास चंद्रभानजी तडस** (इ.स. १९५४ - ) भारतीय जनता पक्षातील  राजकारणी आहेत. गायकवाड २०१४ च्या लोकसभा निवडणुकांमध्ये महाराष्ट्राच्या वर्धा मतदारसंघातून निवडून गेले.

वर्ग:१६ वी लोकसभा सदस्य
वर्ग:वर्ध्याचे खासदार
वर्ग:इ.स. १९५४ मधील जन्म
वर्ग:भारतीय जनता पक्षातील राजकारणी
वर्ग:पुरुष चरित्रलेख
वर्ग:महाराष्ट्राचे खासदार
धनंजय महाडिक (राजकारणी)

वर्ग:राष्ट्रवादी काँग्रेस पक्षातील राजकारणी
वर्ग:१६ वी लोकसभा सदस्य
वर्ग:कोल्हापूरचे खासदार
वर्ग:महाराष्ट्राचे खासदार
रवींद्र विश्वनाथ गायकवाड

**रवींद्र विश्वनाथ गायकवाड** (इ.स. १९६० - ) शिवसेनेतील राजकारणी आहेत. गायकवाड २०१४ च्या लोकसभा निवडणुकांमध्ये महाराष्ट्राच्या उस्मानाबाद मतदारसंघातून निवडून गेले.

वर्ग:१६ वी लोकसभा सदस्य
वर्ग:उस्मानाबादचे खासदार
वर्ग:इ.स. १९६० मधील जन्म
सुनील गायकवाड

**डॉक्टर सुनील बलिराम गायकवाड** (जून १९, इ.स. १९७० - ) भारतीय जनता पक्षातील  राजकारणी आहेत. गायकवाड २०१४ च्या लोकसभा निवडणुकांमध्ये महाराष्ट्राच्या लातूर मतदारसंघातून निवडून गेले.लॉर्डबुद्धा अंतरराष्ट्रीय शांतता पुरस्कार,बांगला देश.नी गौरवलेले एकमेव भारतीय खासदार आहेत.१६ व्या लोकसभा कार्यकाला मधे ‘ सांसद रत्न’ पुरस्कार तसेच महाराष्ट्रचे राज्यपाल कोशियारी यांच्या हस्ते ' समाज सेवी सन्मान २०२०'ने गौरव करण्यात आला. २०२१ला जगजीवनराम कला साहित्य अकादमी कडून नेपाल लुंबिनी येथे ' डॉ बी आर आंबेडकर   इंटरनॅशनल अवॉर्ड देण्यात आला.मध्यप्रदेशच्या ह्यूमन राईट्स फाउंडेशन कडून ' राष्ट्रीय समाज सेवा रत्न ' २०२१ हा ही पुरस्कार देण्यात आला आहे.अनेक पुरस्कारानी त्यांचा गौरव केला गेला आहे.लातूरला रेल्वेनी पानी अन्या मधे मुख्य वाटा आहे.प्रधानमंत्री नरेंद्र मोदीजीच्या हस्ते ‘जनसंवाद’ हे  हिंदी पुस्तक प्रकाशित केले आहे.Phd in management scienceच्या पुस्तकाचे प्रकाशन भारताचे राष्ट्रपति रामनाथ कोविंद जीच्या हस्ते करण्यात आले.ते १६ व्या लोकसभा मधे १००% उपस्थिती आणि सर्वाधिक  शैक्षणिक डिग्री असलेले खासदार महनुन ही परिचित आहेत.सन २०२१ला कॉमनवेल्थ वोकेशनल युनिव्हर्सिटी, किंग्डम ऑफ टोंगानी D.Liit & D.Sc या मानद पदव्या देऊन गौरव केला आहे.भारत सरकारचे दोनवेला परदेशात प्रतिनिधित्व केले.साउथ अमेरिकाला world E-parliamentच्या conferenceला आणि भूटानच्या asian social and cultural standing Comiteeच्या conferenceला delegation chairman या नात्यानी प्रतिनिधित्व केले.डॉक्टर सुनील गायकवाड़ यांचे पिताजी बलिराम गायकवाड़ हे भारत रत्न घटनाकार डॉक्टर बाबासाहेब आम्बेडकर यांच्या सोबत सामाजिक काम केले होते. डॉ सुनील बळीराम गायकवाड यांना दोन भाऊ आणि चार बहिणी आहेत.मोठे बंधू अनिलकुमार बळीराम गायकवाड हे महाराष्ट्र शासनाने उत्कृष्ट अभियंता म्हणून दोन वेळा गौरव केलेले आणि सार्वजनिक बांधकाम विभाग मंत्रालय येथे ' सचिव ' या पदावर कार्यरत आहेत.महाराष्ट्र सदन दिल्ली बनवण्यात त्यांचा प्रमुख सहभाग राहिला आहे.समृद्धी एक्स्प्रेस वे,मुबई पुणे एक्स्प्रेस वे, आदी कामे त्यांच्यामुळे पूर्ण झाली आहेत.विजयकुमार बळीराम गायकवाड हे भारत पेट्रोलियमचे पंप मालक आहेत.बहिणी लीलावती,ललिता भगले,पुष्पलता अंबुलगेकर,मीना चंद्रमणी या आहेत.पत्नी विशाखा सुनील गायकवाड या एर इंडिया मध्ये वरिष्ठ व्यवस्थापक या पदावर आहेत.मुलगी अनघा ही BMM पदवीधर आहे मुलगा शुभम हा पदवीचे शिक्षण घेत आहे.

वर्ग:१६ वी लोकसभा सदस्य
वर्ग:लातूरचे खासदार
वर्ग:इ.स. १९७० मधील जन्म
वर्ग:भारतीय जनता पक्षातील राजकारणी
वर्ग:पुरुष चरित्रलेख
वर्ग:महाराष्ट्राचे खासदार
मेलुहाचे मृत्युंजय

‘मेलुहाचे मृत्युंजय’ ही कादंबरी सुप्रसिद्ध लेखक अमिश त्रिपाठी यांच्या ‘दि इमॉर्टल्स ऑफ मेलुहा’ या मूळ इंग्रजी कादंबरीचे मराठी भाषांतर आहे. डॉ. मीना राजेंद्र शेटे-संभू यांनी या कादंबरीचे मराठी भाषांतर केलेले आहे. अमिश त्रिपाठी यांनी भगवान शिवाच्या जीवनावर लिहिलेल्या तीन पुस्तकांच्या मालिकेतील हे पहिले पुस्तक आहे.

वर्ग:मराठी साहित्य यादी
अमिश त्रिपाठी

**अमिश त्रिपाठी** (जन्म : १८ ऑक्टोबर, १९७४) हे एक इंग्लिश भाषेत लिहिणारे भारतीय लेखक आहेत. शिवाच्या जीवनावर आधारित तीन इंग्रजी पुस्तकांच्या मालिकेचे त्यांनी लेखन केले आहे. ‘दि इम्मॉर्टल्स ऑफ मेलुहा’, ‘दि सीक्रेट्स ऑफ दि नागा’ आणि ‘दि ओथ ऑफ दि वायुपुत्राज’ ही ती तीन पुस्तके आहेत.

’साइअन (Scion) ऑफ इक्ष्वाकु’, ‘दि महाभारता सीक्रेट’ हीही त्यांची पुस्तके असून ‘सीता वॉरियर ऑफ मिथिला’ हे त्यांचे आगामी पुस्तक आहे. हे रामचंद्र मालिकेतले दुसरे पुस्तक असेल.
अमिश त्रिपाठी यांची 21 जून 2019 रोजी लंडन येथील नेहरू केंद्राचे संचालक म्हणून निवड करण्यात आली.

वर्ग:इंग्लिश लेखक
वर्ग:इ.स. १९७४ मधील जन्म
वर्ग:पुरुष चरित्रलेख
आबिद शेख

आबिद शेख (जन्म 18जानेवारी 1970) : जन्मस्थळ : फलटण (जि. सातारा, महाराष्ट्र )
आबिद शेख हे मराठी पत्रकारीतेतील महत्त्वाचे नाव: पुण्यातील श्री शिवाजी मराठा हायस्कूलमध्ये प्राथमिक शिक्षण झाले. त्यांचे वडील बशीर अहमद मोहियुद्दिन शेख हे पुणे महापालिकेत नोकरीस होते; तर मातोश्री सौ. सुगराबी बशीर अहमद शेख जिल्हा परिषदेच्या शाळेत शिक्षीका होत्या. थोरले बंधू महंमद शफी हे खासगी कंपनीत व बहिण सौ. शबनम पुणे महापालिकेत शिक्षिका आहेत. अत्यंत पुरोगामी विचारांच्या घरात जन्मलेल्या आबिद यांचे सामाजिक विचार अत्यंत प्रागतिक आहेत. ते त्यांच्या लेखणीतून वेळोवेळी सिद्ध झाले आहेत. पत्रकारीतेमध्ये त्यांनी गुन्हेगारी हा विषय विशेषत्वाने हाताळला असला तरी मराठीतील बहुतेक सर्व विषयांवर त्यांनी त्यांच्या लेखणीचे प्रभुत्व सिद्ध केले आहे. चित्रपट, चित्रपट संगीत हे ही त्यांच्या आवडीचे विषय.सामाजिक समस्यांबाबत त्यांनी अत्यंत पोटतिडीकेने लेखन केले. दै. पुण्यनगरीच्या महाराष्ट्रभर असलेल्या 'पंच पान' या विशेष पृष्ठामध्ये त्यांनी विविध विषयांवर लिहिलेले लेख कमालीचे गाजले. तसेच फेसबुकसारख्या सोशल मीडियावर त्यांनी निरनिराळ्या विषयांवर लिहिलेल्या लेखांना वाचकांचा उदंड प्रतिसाद मिळतो आहे. 

आबिद यांनी 1990 मध्ये  महाराष्ट्रातील पुणे शहरामध्ये पत्रकारीतेला सुरुवात केली. दै. लोकसत्तामध्ये त्यांनी पत्रकारेतेला प्रारंभ केला. त्यानंतर दै. सकाळ, दै. लोकमत, दै. पुढारी येथे त्यांनी चमकदार कामगिरी केली. सध्या दै. पुण्यनगरीमध्ये वृत्तसंपादक म्हणून ते कार्यरत आहेत. क्राईम रिपोर्टींग हा त्यांचा अभ्यासाचा व व्यासंगाचा विषय. विशेषतः मुंबई अंडरवर्ल्डबाबत अनेक ब्रेकींग न्यूझ त्यांनी दिल्या. पुणे प्रेस क्लब, महाराष्ट्र पत्रकार संघ व पुणे श्रमिक पत्रकार संघाचे अनेक प्रतिष्ठीत पुरस्कार आबिद यांना लाभले आहेत. त्यांच्या मनोरुग्णांच्या नरकयातना, विळखा गुन्हेगारीचा या व तत्सम अनेक वृत्तमालिका राज्यभर गाजल्या. कथा एका डॉनची हे त्यांचे पुस्तक 2002 मध्ये दिलीपराज प्रकाशनतर्फे प्रकाशित झाले. चंद्रकांत घोरपडे, एस. के. कुलकर्णी, माधव गडकरी, अरुण टिकेकर, विजय कुवळेकर किशोर कुलकर्णी, वरुणराज भिडे, सतीश कामत, विजयकुमार साळुंखे, प्रभाकर खोले, राजीव साबडे, मल्हार अरणकल्ले अशा अनेक ज्येष्ठ व श्रेष्ठ पत्रकारांचा सहवास लाभला. निर्भिडपणा, दांडगा जनसंपर्क, लेखणीवरील हुकूमत आणि शब्दांवर प्रभुत्व ही आबिद यांच्या पत्रकारीतेची वैशिष्ट्ःये समजली जातात.

वर्ग:इ.स. १९७० मधील जन्म
जालसिद्धांत

**जालसिद्धांत** हा संगणकविज्ञान आणि जालशास्त्र यांचा एक भाग अहे.

वर्ग:संगणकशास्त्र
सदाशिव किसन लोखंडे

**सदाशिव किसन लोखंडे** हे महाराष्ट्र राज्यातील शिवसेना पक्षाचे राजकारणी व सोळाव्या लोकसभेचे सदस्य आहेत. ते २०१४ लोकसभा निवडणुकांमध्ये शिर्डी मतदारसंघामधून निवडून गेले.

## हे सुद्धा पहा
* १६ व्या लोकसभेचे सदस्य

वर्ग:१६ वी लोकसभा सदस्य
वर्ग:इ.स. १९६६ मधील जन्म
वर्ग:शिवसेनेतील राजकारणी
वर्ग:शिर्डीचे खासदार
वर्ग:पुरुष चरित्रलेख
व्यामिश्र जाल

जालसिद्धांतामध्ये **व्यामिश्र जाल** हे खुप व्यामिश्र रचना असणारे जाल आहे. अशा प्रकारची जाले अनेक भौतिकी संहंतिंमध्ये आढळून येतात. व्यामिश्र जालांचा अभ्यास हे नुकतेच विकसित होत असणारे क्षेत्र असुनदेखिल अनेक वेगवेगळ्या क्षेत्रांमधील तज्ञ आणि संशोधन करणारे विद्यार्थि यांच्या सतत सुरू असणाऱ्या योगदानामुळे मोठ्या गतीने वाढते आहे. या क्षेत्राचा उगम हा वेगवेगळ्या भौतिक संहतिंमधील जालांच्या प्रायोगिक अभ्यासातुन पुढे आलेल्या सांख्यिक माहितीच्या आधारे आणि प्रेरणेने झाला. या अभ्यासात समाजशास्त्र, जीवशास्त्र, संगणक विज्ञान इत्यादी वेगवेगळ्या शास्त्रांमधिल जालांचा समावेश होता.

## व्याख्या
बऱ्याचशा सामाजिक, जीवशास्त्रिय आणि तंत्रज्ञानातिल जालांची रचना ही अनिश्चित जाल आणि संपूर्णपणे सुनिश्चित जाल यांच्या जोडणीतिल रचनांपेक्षा अतिशय वेगळी असल्याचे दिसून आले आहे. व्यामिश्र जालांच्या रचनेतिल महत्त्वाची लक्षणे म्हणजे त्यांच्या दुवा वितरणामध्ये असणारी जाड शेपूट आणि त्यांचा मोठा पुंजगुणक.

वर्ग:गणित
वर्ग:जालशास्त्र
२०१४ फिफा विश्वचषक गट अ

**२०१४ फिफा विश्वचषक स्पर्धेच्या अ गटात** , ,  आणि  या देशांचे संघ होते. यातील साखळी सामने १२-२३ जून, २०१४ दरम्यान खेळले गेले.

## संघ
### पूर्वीच्या फिफा विश्वचषकांतील लढती
या गटातील संघ पूर्वीच्या अनेक फिफा विश्वचषकांत एकमेकांशी लढलेले आहेत.
;ब्राझील वि. क्रोएशिया
*२००६, गट सामने: ब्राझील १–० क्रोएशिया
;ब्राझील वि. मेक्सिको
*१९५०, गट सामने: ब्राझील ४–० मेक्सिको
*१९५४, गट सामने: ब्राझील ५–० मेक्सिको
*१९६२, गट सामने: ब्राझील २–० मेक्सिको
;कामेरून वि. ब्राझील
*१९९४, गट सामने: कामेरून ०–३ ब्राझील
;क्रोएशिया वि. मेक्सिको
*२००२, गट सामने: क्रोएशिया ०–१ मेक्सिको
## सामने आणि निकाल
## नोंदी
## संदर्भ
## बाह्य दुवे
* 2014 फिफा विश्वचषक गट अ, फिफा.कॉम 

A
पुंजगुणक

पुंजगुणक हा जालाचे एक गुणवैशिष्ठ्य आहे. आपण विचारात घेतले असणारे जाल किती प्रमाणात पुंजक्यांसारखे जोडले गेले आहे हे पुंजगुणकाच्या किंमतीवरून लक्षात येते. पुंजगुणकाची न्युनतम किंमत ० असु शकते आणि अधिकतम किंमत १ असु शकते. जगातिल विविध जालांविषयी आत्तापर्यंत जी माहिती गोला करण्यात आली आहे त्यावरून असे दिसते कि यांपैकी बऱ्याच जालांमध्ये आणि विशेषतः सामाजिक जालांमध्ये शिरोबिंदुंचे असे छोटे छोटे समुह आहेत ज्या समुहांतिल खुपसे शिरोबिंदु एकमेकांशि जोडले गेले आहेत. 

जालामधील प्रत्येक शिरोबिंदूसाठी पुंजगुणकाची किंमत काढता येते. सगळ्या शिरोबिंदूंची सरासरी किंमत हा त्या जालासाठीचा पुंजगुणक होय. एका विशिष्ट शिरोबिंदूचा पुंजगुणक अशा प्रकारे व्याख्यित केला जातो :  अ या शिरोबिंदूला  जालामध्ये ५ शेजारी आहेत असे समजू. या ५ शेजारी एकमेकांशी जोडलेले असू शकतात. त्यांमध्ये जास्तीत जास्त १० दुवे असू शकतात (५ गुणिले ४ भागिले २). असे समजू की दिलेल्या जालामध्ये या ५ शिरोबिंदूंमध्ये मिळून एकूण केवळ ५ दुवे आहेत. तर या शिरोबिंदूचा पुंजगुणक ५/१० = ०.५ इतका असेल. 
## संदर्भ
वर्ग:जालशास्त्र
दुवा वितरण

जालांच्या अभ्यासात, जालामधील शिरोबिंदुची दुवासंख्या म्हणजे त्या शिरोबिंदुच्या इतर शिरोबिंदुंशी असणाऱ्या दुव्यांची संख्या होय. या दुवासंख्यांचे त्या जालासाठिचे संभाव्यता वितरण म्हणजेच दुवा वितरण होय. 

## व्याख्या
जालामधील शिरोबिंदुची दुवासंख्या म्हणजे त्या शिरोबिंदुच्या इतर शिरोबिंदुंशी असणाऱ्या दुव्यांची संख्या असते. जर जाल दिशीय असेल, म्हणजे जर जालातिल दुव्यांना दिशा असेल, तर अशा जालातिल शिरोबिंदुंना आतली दुवासंख्या आणि बाहेरची दुवासंख्या अशा २ वेगवेगळ्या प्रकारच्या दुवासंख्या असतात. 

जालाचे दुवा वितरण *P(k)* हे त्या जालातिल *k* इतकी दुवासंख्या असणाऱ्या शिरोबिंदुंची एकूण स्ंख्या भागिले जालातिल शिरोबिंदुंची एकूण संख्या असे दिले जाते.  म्हणजेच जर जालामध्ये *n* शिरोबिंदु असतिल आणि त्यांपैकी *n**k* इतके शिरोबिंदु *k* इतकी दुवासंख्या असणारे असले तर *P*(*k*) = *n**k*/*n* असेल. 

वर्ग:जालशास्त्र
जाल (गणित)

गणितात आणि मुख्यत्वे जालगणितात आणि जालशास्त्रात, जाल हे अशा वस्तुंच्या किंवा घटकांच्या संचाचे दर्शक असते ज्या वस्तु एकमेकांशी दुव्याने जोडलेल्या असतात. संचातील वस्तु शिरोबिंदुंच्या स्वरूपात दर्शविल्या जातात. 

जालाचे दुवे दिशीय किंवा अदिशीय असू शकतात. उदाहरणार्थ, जर जालातिल शिरोबिंदु फेसबुकची खाती दाखवत असतील आणि त्यांमधिल दुवे त्या व्यक्तिंमधील फेसबुकवरील मैत्रि दाखवत असेल तर शिरोबिंदूंमधील दुवे हे अदिशीय असणार कारण दोन्ही व्यक्ती फेसबुकवर एकमेकांचे मित्र असतात. असे होउ शकत नाही कि एक व्यक्ति दुसऱ्या व्यक्तिची मित्र आहे परंतु दुसरी व्यक्ती पहील्या व्यक्तिची मित्र नाही. याउलट जर जालातिल शिरोबिंदु विविध प्राणि दाखवत असतिल आणि त्यांमधिल दुवे कोणता प्राणि कोणत्या प्राण्याचे भक्ष आहे हे दाखवत असेल तर शिरोबिंदूंमधील दुवे हे दिशीय असणार कारण शक्यतो असे होत नाही कि एक प्राणि दुसऱ्याचे भक्ष असेल तर दुसरा प्राणिदेखिल पहिल्याचे भक्ष आहे. ज्या जालातिल दुवे अदिशीय आहेत अशा जालाला अदिशीय जाल तर ज्या जालातिल दुवे दिशीय आहेत अशा जालाला दिशीय जाल असे म्हणले जाते. 

300px|इवलेसे|उजवे|६ शिरोबिंदू आणि ७ दुवे असणाऱ्या अदिशीय जालाचे चित्र

## गणितीय व्याख्या आणि सादरीकरण
गणितीय भाषेत जाल *G* ही  (*V*,&nbsp;*E*) अशी क्रमित जोडी असते. यामध्ये *V* हा शिरोबिंदुंचा संच तर *E* हा दुव्यांचा संच आहे. 

**जोडणी मेट्रिक्स/ रचना मॅट्रिक्स:** गणितीय रूपात कोणतेही जाल मॅट्रिक्स म्हणुन दर्शवता येते. ही संकल्पना समजुण घेण्यासाठी १० शिरोबिंदु असणारे जाल विचारात घ्या. या जालातील शिरोबिंदूंना आपण १,२,३,...,१० अशी नावे देऊ. कोणत्या शिरोबिंदूला काय क्रमांक दिला जातो हे यात महत्त्वाचे नाही. आता आपण १० गुणिले १० या आकाराचे मॅट्रिक्स घेऊ. जर शिरोबिंदु  *j* हा शिरोबिंदु  *i*ला दुव्याने जोडलेला असेल या मॅट्रिक्स मधिल (*i*,&nbsp;*j*) हा घटकाची किंमत १ असेल आणि असे नसेल तर या घटकाची किंमत ० असेल. अशा प्रकारे जालाच्या जोडणीची सर्व माहिती जोडणी मॅट्रिक्समधे अत्यंत नेटक्या प्रकाराने साठवता येते. जोडणी मॅट्रिक्समुले जालाचा अभ्यास करणे खुप सुलभ होते. जोडणी मॅट्रिक्समुळे प्रत्येक वेळी जालाचे चित्र काढण्याची गरज तर राहात नाहिच उलट जालाचे गणितिय आणि संगणकीय विश्लेषणदेखिल शक्य होते.

## जालाची गुणवैशिष्ट्ये
जालाचे गणितीय वर्णन करण्याअगोदर हे पाहाणे गरजेचे ठरते की जालाच्या रचनेच्या सरासरी (statistical) वर्णनामध्ये आपल्याला रस आहे कि त्याच्या तंतोतंत वर्णनामध्ये. विशेषतः अनिश्चित जालाच्या रचनेमध्ये जालाची सरासरी गुणवैशिष्ट्ये महत्त्वाचि ठरतात. जालाची काही महत्त्वाची गुणवैशिष्ट्ये खालीलप्रमाणे आहेत. 

**शिरोबिंदुची दुवासंख्या :** जालामधील शिरोबिंदुची दुवासंख्या म्हणजे त्या शिरोबिंदुच्या इतर शिरोबिंदुंशी असणाऱ्या दुव्यांची संख्या होय. उदाहरणार्थ, बाजुच्या चित्रामध्ये शिरोबिंदु ४ची दुवासंख्या ३ आहे आणि शिरोबिंदु ६ची दुवासंख्या १ आहे.

**दुवा वितरण :** दुवासंख्यांचे त्या जालासाठिचे संभाव्यता वितरण म्हणजेच दुवा वितरण होय

**पुंजगुणक :** जाल किती प्रमाणात पुंजक्यांसारखे जोडले गेले आहे हे पुंजगुणकाच्या किंमतीवरून लक्षात येते. पुंजगुणकाची न्युनतम किंमत ० असु शकते आणि अधिकतम किंमत १ असु शकते.

## संदर्भ
यशपाल शर्मा (अभिनेता)

इवलेसे
**यशपाल शर्मा** हा हिंदी चित्रपटातील एक अभिनेता आहे. त्याने लगान, गंगाजल, अब तक छप्पन, अपहरण, रावडी राठोड या व इतर चित्रपटांत भूमिका केलेल्या आहेत.

वर्ग:हिंदी चित्रपट अभिनेते
गंगाजल (चित्रपट)

**गंगाजल** हा २००३ मध्ये प्रदर्शित झालेला हिंदी चित्रपट आहे. यामध्ये गुन्हेगारांशी लढणाऱ्या एका निर्भीड व प्रामाणिक पोलीस अधीक्षकाची कथा दाखविण्यात आली आहे. **गंगाजल** हा चित्रपट प्रकाश झा यांनी दिग्दर्शित केला आहे. या चित्रपटामध्ये पोलीस अधिकाऱ्याची भूमिका अजय देवगण यांनी साकारली आहे.

वर्ग:इ.स. २००३ मधील हिंदी चित्रपट
वर्ग:प्रकाश झा दिग्दर्शित चित्रपट
विनायक राऊत

**विनायक भाऊराव राऊत** (जन्म : इ.स. १९५४) हे महाराष्ट्र राज्यातील शिवसेना पक्षाचे राजकारणी व सोळाव्या लोकसभेचे सदस्य आहेत. ते २०१४ लोकसभा निवडणुकांमध्ये रत्‍नागिरी-सिंधुदुर्ग मतदारसंघामधून लोकसभेवर निवडून गेले.

## हे सुद्धा पहा
* १६ व्या लोकसभेचे सदस्य

वर्ग:इ.स. १९५४ मधील जन्म
वर्ग:१६ वी लोकसभा सदस्य
वर्ग:शिवसेनेतील राजकारणी
वर्ग:१७ वी लोकसभा सदस्य
वर्ग:शिवसेना (उद्धव बाळासाहेब ठाकरे) पक्षातील राजकारणी
अनंत कुमार

**अनंत कुमार** (जुलै २२, इ.स. १९५९-नोव्हेंबर १२, इ.स. २०१८)  हे एक भारतीय राजकारणी, सोळाव्या लोकसभेचे सदस्य व भारताच्या केंद्रीय मंत्रिमंडळातील विद्यमान रसायन व खत मंत्री होते. बंगळूर दक्षिण मधून लोकसभेत सतत सहा वेळा निवडून गेलेले अनंत कुमार कर्नाटकामधील भारतीय जनता पक्षाचे वरिष्ठ नेते मानले जात होते.

वर्ग:भारतीय राजकारणी
वर्ग:भारतीय रसायन व खत मंत्री
वर्ग:११ वी लोकसभा सदस्य
वर्ग:१२ वी लोकसभा सदस्य
वर्ग:१३ वी लोकसभा सदस्य
वर्ग:१४ वी लोकसभा सदस्य
वर्ग:१५ वी लोकसभा सदस्य
वर्ग:१६ वी लोकसभा सदस्य
वर्ग:भारतीय जनता पक्षातील राजकारणी
वर्ग:भारतीय नागरी विमानवाहतूक मंत्री
वर्ग:पुरुष चरित्रलेख
वर्ग:इ.स. २०१८ मधील मृत्यू
पेत्रो पोरोशेन्को

**पेत्रो पोरोशेन्को** () हा युक्रेन देशाचा विद्यमान राष्ट्राध्यक्ष व युक्रेनमधील एक अब्जाधीश उद्योगपती आहे. चौथा राष्ट्राध्यक्ष व्हिक्तोर यानुकोव्हिच ह्याच्या सरकारविरोधी फेब्रुवारी २०१४ दरम्यान क्यीवमध्ये झालेल्या बंडादरम्यान यानोकोव्हिचला सत्ता सोडून पलायन करावे लागले होते. त्यानंतर २५ मे २०१४ रोजी घेण्यात आलेल्या सार्वत्रिक अध्यक्षीय निवडणुकीमध्ये पोरोशेन्कोने सर्वाधिक ५४ टक्के मते मिळवली.

७ जून २०१४ रोजी पोरोशेन्कोने अध्यपदाची शपथ घेतली. त्याची धोरणे रशियाविरोधी व युरोपियन संघाकडे झुकणारी मानली जातात.

## हे सुद्धा पहा 
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे
* अधिकृत संकेतस्थळ    
*वैयक्तिक संकेतस्थळ

वर्ग:युक्रेनचे राष्ट्राध्यक्ष
अब्देल फताह एल-सिसी

**अब्देल फताह सईद हुसेन खालिल एल-सिसी** (अरबी:  عبد الفتاح سعيد حسين خليل السيسي,  १९ नोव्हेंबर १९५४) हा इजिप्त देशाचे विद्यमान राष्ट्राध्यक्ष व माजी संरक्षणमंत्री व लष्करप्रमुख आहे. जून २०१३ मधील राष्ट्राध्यक्ष मोहमद मोर्सीच्या विरोधातील लष्करी बंडामध्ये एल-सिसीचा मोठा सहभाग होता. मार्च २०१४ मध्ये एल-सिसीने लष्करामधून राजीनामा दिला व मे २०१४ मधील अध्यक्षीय निवडणुकीमध्ये विजय मिळवला.

## बाह्य दुवे
*अधिकृत संकेतस्थळ

वर्ग:इजिप्तचे राष्ट्राध्यक्ष
२०१४ फिफा विश्वचषक गट क

**२०१४ फिफा विश्वचषक स्पर्धेच्या क गटात** , ,  आणि  या देशांचे संघ होते. यातील साखळी सामने १४-२४ जून, २०१४ दरम्यान खेळले गेले.

## संघ
### पूर्वीच्या फिफा विश्वचषकांतील लढती
या गटातील संघात आत्तापर्यंत मागील एकाही फिफा विश्वचषकात एकमेकांशी लढती झालेल्या नाहीत.

## सामने आणि निकाल
## नोंदी
## संदर्भ
## बाह्य दुवे
* 2014 फिफा विश्वचषक गट क, फिफा.कॉम 

C
२०१४ फ्रेंच ओपन

**२०१४ फ्रेंच ओपन** ही फ्रेंच ओपन टेनिस स्पर्धेची ११३ वी आवृत्ती होती. ही स्पर्धा २५ मे ते ८ जून, इ.स. २०१४ दरम्यान पॅरिस येथे भरवण्यात आली.

## विजेते
### पुरूष एकेरी
 **रफायेल नदाल** ने  नोव्हाक जोकोविच ला 3–6, 7–5, 6–2, 6–4 असे हरवले.
ही स्पर्धा जिंकून रफायेल नदालने फ्रेंच ओपन विक्रमी ९ वेळा जिंकण्याचा विक्रम केला. टेनिसच्या इतिहासामधील एकच ग्रँड स्लॅम स्पर्धा नऊ वेळा जिंकणारा तो एकमेव खेळाडू आहे.

### महिला एकेरी
*  **मारिया शारापोव्हा** ने  सिमोना हालेप ला, 6–4, 6–7(5–7), 6–4 असे हरवले.
मारिया शारापोव्हाचे हे दुसरे फ्रेंच ओपन अजिंक्यपद आहे.

### पुरूष दुहेरी
*  **जुलिएं बेनेतेऊ** /  **एदुआर्दे रोजर-व्हासेली** ह्यांनी  मार्सेल ग्रानोयेर्स /  मार्क लोपेझ ह्यांना 6–3, 7–6(7–1) असे हरवले.

### महिला दुहेरी
*  **सु-वै ह्सियेह** /  **श्वाई पेंग** ह्यांनी  सारा एरानी /  रॉबेर्ता व्हिंची ह्यांना 6–4, 6–1 असे हरवले.

### मिश्र दुहेरी
*  **ॲना-लेना ग्रोनेफेल्ड** /  **ज्यां-ज्युलियेन रोयेर** ह्यांनी  जुलिया ग्योर्जेस /  नेनाद झिमोंजिक ह्यांना 4–6, 6–2, [10–7] असे हरवले.

## बाह्य दुवे
*अधिकृत संकेतस्थळ
मोहम्मद इरफान अली

**मोहम्मद इरफान अली** (;  १ जुलै १९८४) हा एक भारतीय गायक आहे. त्यांनी तमिळ, ओडिया, तेलगू, बंगाली आणि मराठी भाषेत गाणी गायली आहेत.

## मागील जीवन 
## कारकीर्द 

## कारकीर्द
## संदर्भ
## बाह्य दुवे
*Mohammed Irfan Ali Official Website 
*Facebook page

वर्ग:हिंदी पार्श्वगायक
जेफरसन दे ओलिव्हियेरा गाल्व्हाओ

**जेफरसन दे ओलिव्हियेरा गाल्व्हाओ** (;  ) उर्फ **जेफरसन** हा एक ब्राझीलियन फुटबॉलपटू आहे. ब्राझील फुटबॉल संघामध्ये गोलरक्षक असलेला जेफरसन २००९ पासून बोताफोगो ह्या क्लबासाठी खेळत आहे.

## बाह्य दुवे
*माहिती 

वर्ग:ब्राझिलचे फुटबॉल खेळाडू
वर्ग:पुरुष चरित्रलेख
दाव्हिद लुईझ

**दाव्हिद लुईझ मोरेइरा मरिन्हो** (;  २२ एप्रिल १९८७) हा एक ब्राझीलियन फुटबॉलपटू आहे. ब्राझील फुटबॉल संघाचा विद्यमान उप-कर्णधार असलेला लुईझ २०१४ पासून फ्रान्समधील पॅरिस सें-जर्मेन एफ.सी. ह्या क्लबासाठी खेळत आहे.

## बाह्य दुवे
*माहिती

वर्ग:ब्राझिलचे फुटबॉल खेळाडू
वर्ग:पुरुष चरित्रलेख
कटक मंडळ

**कटक मंडळ** हे सैनिकी वास्तव्य असलेल्या प्रदेशाचा स्थानिक कारभार पाहण्यासाठी असतात. कॅन्टॉन्मेंट म्हणजेच कटक याचा अर्थ सैनिक तुकड्यांचे तात्पुरते मुक्कामस्थान होय. सैनिकांना सोयीसुविधा पुरविणाऱ्या क्षेत्रात वास्तव्य करणाऱ्या इतर नागरी लोकांचा समावेशही यात केला जातो. भारत, पाकिस्तान आणि बांग्लादेशातही कटक मंडळ हा स्थानिक स्वशासनाचा एक भाग मानण्यात आलेला आहे. कटक मंडळाला छावणी मंडळ असेही म्हणले जाते.

ब्रिटिशांनी इ.स. १९२४ साली संमत केलेल्या कॅन्टॉन्मेंट अधिनियमानुसारच कटक मंडळांचा कारभार चालतो. ही मंडळे सैनिकी प्रशासनाचा भाग म्हणूनच कार्यरत असतात व ती स्वायत्त असतात. भारतातील कटक मंडळांचे नियमन भारत सरकारच्या संरक्षण खात्याकडून केले जाते. कटक मंडळांना स्वतःची मालमत्ता प्राप्त करता येते, सांभाळता येते व तिची विल्हेवाटही लावता येते. 

स्वातंत्र्यपूर्व काळात या मंडळांमध्ये ब्रिटिश सदस्यांचेच पूर्ण वर्चस्व होते. स्वातंत्र्यानंतर या मंडळांचा आढावा घेण्यासाठी भारत सरकारने इ.स. १९५३ साली एस.के. पाटील यांच्या अध्यक्षतेखाली एक समिती नेमली होती. या समितीच्या शिफारशींवरून सध्या छावणी मंडळामध्ये सैनिकी व नागरी सदस्यांचे समसमान प्रमाण करण्यात आले आहे. 

महाराष्ट्रात देहू, खडकी, पुणे कॅम्प, भिंगार (अहमदनगर), देवळाली (नाशिक), छत्रपती संभाजीनगर आणि कामठी (नागपूर) अशा सात ठिकाणी व अठवे कटक मंडल हे सतारा येथे आहेत. लोकसंख्येच्या आधारे कटक मंडळाचे तीन प्रकार पाडले जातात. 50 हजार पेक्षा जास्त नागरी लोकसंख्या असणारी प्रथम श्रेणी कटक मंडळे (30 सदस्य), किमान 10,000 आणि कमाल 50,000 हजार नागरी लोकसंख्या असणारी द्वितिय श्रेणी कटक मंडळे (19 सदस्य), व २५०० ते 10,000पेक्षा कमी नागरी लोकसंख्या असणाऱ्या क्षेत्रासाठी तृतीय श्रेणी कटक मंडळे (13 सदस्य) असतात तर 2500 पेक्षा कमी चतुर्थ श्रेणी कटक मंडळे असतात

## कटक मंडळांची रचना 
कटक मंडळांच्या रचनेत लष्करी व नागरी सदस्यांचे समसमान प्रमाण साधलेले असते तथापि कटक मंडळांच्या श्रेणीनुसार त्यातील सदस्यांची संख्या बदलते. साधारणपणे प्रथम श्रेणी कटक मंडळात १५ सदस्य असतात. त्यापैकी ८ सदस्य नामनिर्देशित तर ७ सदस्य निर्वाचित असतात. 

### नामनिर्देशित सदस्य 
छावणीचा मुख्य लष्करी अधिकारी, जिल्हाधिकाऱ्याकडून नामनिर्देशित प्रथम वर्ग दंडाधिकारी, छावणीचा आरोग्य अधिकारी, छावणीचा कार्यकारी अभियंता, याशिवाय मुख्य लष्करी अधिकाऱ्याकडून चार सैनिक अधिकारी नामनिर्देशित केले जातात. 

### निर्वाचित सदस्य 
प्रौढ व गुप्त मतदानाद्वारे मतदारांकडून सात सदस्य निवडले जातात. 

नामनिर्देशित सदस्यांमधला लष्कराचा मुख्य अधिकारी हा मंडळाचा अध्यक्ष असतो तर निर्वाचित सदस्यातून एकाची उपाध्यक्षपदी निवड केली जाते. नामनिर्देशित सदस्य जोपर्यंत त्या क्षेत्रात पदावर कार्यरत असतात तोपर्यंत ते मंडळावर कार्यरत असतात. निर्वाचित सदस्यांचा कार्यकाळ मात्र तीन वर्षांचा असतो.

वर्ग:नागरिकशास्त्र
रॉय हॉजसन

250 px|इवलेसे|रॉय हॉजसन
**रॉय हॉजसन** (इंग्लिश: Roy Hodgson;  ; क्रॉयडन, इंग्लंड) हा एक माजी इंग्लिश फुटबॉलपटू व इंग्लंड फुटबॉल संघाचा विद्यमान प्रशिक्षक आहे. २०१२ सालापासून इंग्लंडच्या प्रशिक्षकपदावर असलेल्या हॉजसनने ह्यापूर्वी १९९२-९५ दरम्यान , २००२-०४ दरम्यान  व २००६-०७ दरम्यान  ह्या राष्ट्रीय फुटबॉल संघांना फुटबॉलचे प्रशिक्षण दिले होते. ह्या व्यतिरिक्त हॉजसन इंटर मिलान, ब्लॅकबर्न रोव्हर्स एफ.सी., एफ.सी. कोपनहेगन, उदिनेस काल्सियो, फुलहॅम एफ.सी., लिव्हरपूल एफ.सी. व वेस्ट ब्रॉम्विच अल्बियन एफ.सी. ह्या युरोपमधील आघाडीच्या क्लबांचा देखील प्रशिक्षक राहिला आहे.

## बाह्य दुवे
*माहिती 

वर्ग:इंग्लंडचे फुटबॉल खेळाडू
वर्ग:इंग्लंडचे फुटबॉल प्रशिक्षक
वर्ग:पुरुष चरित्रलेख
मार्सेलो व्हियेरा

**मार्सेलो व्हियेरा दा सिल्वा हुनियोर** (मे १२, इ.स. १९८८:रियो दि जानेरो, ब्राझील - ) हा कडून आंतरराष्ट्रीय फुटबॉल खेळणारा खेळाडू आहे. व्हियेरा रेआल माद्रिदकडून व्यावसायिक फुटबॉल खेळतो.

## संदर्भ आणि नोंदी 
वर्ग:ब्राझिलचे फुटबॉल खेळाडू
वर्ग:इ.स. १९८८ मधील जन्म
वर्ग:पुरुष चरित्रलेख
नेयमार

**नेयमार दा सिल्वा सान्तोस जुनियोर** (;  ५ फेब्रुवारी १९९२) हा एक ब्राझीलियन फुटबॉलपटू आहे.त्याने 2016च्या उन्हाळी ऑलिम्पिक सामन्यांत सुवर्ण पदक मिळवले ब्राझील फुटबॉल संघाचा विद्यमान खेळाडू असलेला नेयमार २०१४ पासून FRANCE

पीएसजी ह्या क्लबासाठी खेळत आहे. 
 
२०११ साली वयाच्या १९ व्या वर्षी दक्षिण अमेरिकेमधील सर्वोत्तम फुटबॉल खेळाडू हा पुरस्कार मिळवलेल्या नेयमारने हा पुरस्कार २०१२ साली पुन्हा जिंकला. त्याचा धावण्याचा वेग व बॉलवरील नियंत्रण इत्यादींबाबतीत त्याची तुलना पेलेसोबत केली जाते. अनेक माजी फुटबॉल खेळाडू व तज्ञांच्या मते नेयमार हा जगातील सर्वोत्तम फुटबॉल खेळाडूंपैकी एक आहे.

२०१३ सालच्या फिफा कॉन्फेडरेशन्स चषक स्पर्धेमधील विजयामध्ये नेयमारचा मोठा सहभाग होता. ह्या स्पर्धेमध्ये त्याला सर्वोत्तम खेळाडू ठरवण्यात आले व *गोल्डन बॉल* देण्यात आला.

## बाह्य दुवे
*अधिकृत संकेतस्थळ 
*माहिती

वर्ग:ब्राझिलचे फुटबॉल खेळाडू
वर्ग:पुरुष चरित्रलेख
बॉम्बे (१९९५ चित्रपट)

**बॉम्बे** हा १९९५ साली प्रदर्शित झालेला  तमिळ चित्रपट आहे. या चित्रपटाचे हिंदी व तेलुगु भाषेतून देखील ध्वनिमुद्रण करण्यात आले होते. दाक्षिणात्य अभिनेता अरविंद स्वामी व अभिनेत्री मनीषा कोईराला यांच्या या चित्रपटात प्रमुख भूमिका आहेत. अभिनेता प्रकाश राज, नास्सर यांच्या देखील भूमिका आहेत. बॉम्बे चित्रपटाचे दिग्दर्शन मणी रत्नम यांनी केले आहे. प्रसिद्ध संगीत दिग्दर्शक ए आर रहमान यांनी संगीत दिले आहे.

## कथानक 
एका मुस्लिम तरुणीच्या प्रेमात हिंदू तरुण पडतो. परंतु दोघांच्या कुटुंबातील व्यक्तींना हे अजिबात सहन होत नाही. आपला धर्माभिमान दोन्ही प्रेमिकांचे वडील सोडण्यास तयार नसतात. घरच्यांचा विरोध लक्षात घेऊन दोघेही बॉम्बे (मुंबई)ला पळून येऊन लग्न करतात व मुंबई येथेच राहतात. मधील काळात त्यांना २ मुले देखील होतात. १९९२ साली झालेल्या बाबरी मस्जिद व अयोध्या प्रकरणानंतर उसळलेल्या हिंदू - मुस्लिम दंगलीच्या पार्श्वभूमीवर चित्रपटाचे कथानक रंगविण्यात आले आहे. १९९२ मध्ये बाबरी मस्जिद पाडल्यानंतर मुंबई (बॉम्बे) मध्ये दंगली उसळतात. त्यामध्ये नायकाचे कुटुंब देखील होरपळून निघते. परंतु सरते शेवटी सर्व परिस्थितीवर  मात करून धार्मिक द्वेषाला प्रेम जिंकून घेते व चित्रपटाचा शेवट होतो. परंतु यामध्ये नायिकेचे आई वडील व नायकाचे वडील देखील मरण पावतात. मुंबई शहरात झालेल्या तणावाच्या वातावरणात चित्रपटाची कथा असल्याने बॉम्बे असे नाव आहे.

## संगीत 
जागतिक कीर्तीचे प्रसिद्ध संगीत दिग्दर्शक ए.आर. रहमान यांनी बॉम्बे चित्रपटाला संगीत दिले आहे. चित्रपटातील गाणी अतिशय सुश्राव्य असून लोकप्रिय बनली आहेत. कविता कृष्णमुर्ती, हरिहरन, उदित नारायण इ. गायकांनी आपल्या आवाजाने चित्रपटातील गीतांना सजविले आहे. संगीत ही या चित्रपटाची जमेची बाजू राहिली आहे. कहना ही क्या आणि कुची कुची रखमा ही गाणी विशेष गाजली.

वर्ग:इ.स. १९९५ मधील तमिळ चित्रपट
वर्ग:मणी रत्नम दिग्दर्शित चित्रपट
शीव (मुंबई)

**शीव** तथा **सायन** हा मुंबई महानगराचा एक भाग आहे. आताच्या मध्य मुंबईत असलेला हा भाग १७व्या शतकात मुंबई बेटाच्या उत्तर टोकाकडील छोटी वस्ती होती. या वस्तीपल्याड साष्टीचे बेट होते.
## शीव तुर्भे रस्ता
जुन्या मुंबईच्या सीमेपासून वाशी येथील खाडीच्या पलीकडे तुर्भे येथे जाणाऱ्या रस्त्याला इसवी सन १९६९ साली विनायक नारायण पुरव मार्ग म्हणून नाव दिलेले आहे.

## हे सुद्धा पहा
* शीव रेल्वे स्थानक
* शीव टेकडी किल्ला
## संदर्भ व नोंदी
वर्ग:मुंबईची उपनगरे
डॅनियल स्टरिज

250 px|इवलेसे|
**डॅनियल स्टरिज** (इंग्लिश: Daniel Sturridge;  , बर्मिंगहॅम) हा एक इंग्लिश फुटबॉलपटू आहे. २०११ सालापासून  संघाचा भाग असलेला स्टरिज क्लब पातळीवर २००६-०९ दरम्यान प्रीमियर लीगमधील मॅंचेस्टर सिटी, २००९-१३ चेल्सी एफ.सी. व २०१३ पासून लिव्हरपूल एफ.सी. ह्या क्लबांसाठी खेळत आहे..

## बाह्य दुवे
*अधिकृत संकेतस्थळ 

वर्ग:इंग्लंडचे फुटबॉल खेळाडू
वर्ग:पुरुष चरित्रलेख